EKSKLUSIEF: Dra die Simon Rademan-rok wat om die wêreld gaan toer
JY LEES NOU EKSKLUSIEF: Dra die Simon Rademan-rok wat om die wêreld gaan toer
KOLLIGKUIERS: Sepie-ster kraai koning
Hier is die heel eerste kykie na dié rok wat in 12 lande Suid-Afrika sal verteenwoordig. Lees wat sê ontwerper Simon Rademan oor dié skepping.
Die Springbokke mag uit die Wêreldbeker-eindstryd wees, maar ontwerper Simon Rademan het darem met ’n skepskop deur die pale geslaag.
Nou, ná ’n loopbaan van 22 jaar, is daar ’n groot eer wat alles die moeite werd maak: Hy is deur die
Nieu-Seelandse regering genooi om as deel van die feesvieringe om die Wêreldbeker-rugbytoernooi vanjaar ’n skepping te maak wat Suid-Afrika by 12 modevertonings in verskeie lande sal verteenwoordig.
“Ek het nooit kon droom ek sou eendag ’n loopplank deel met ontwerpers soos Oscar de la Renta
van Amerika, die Wallieser Elliott J. Frieze en John Rocha van Ierland nie. Ook Yohji Yamamoto van Japan,” vertel Simon in sy ateljee in Nieuw Muckleneuk, Pretoria.